Last saved by: Pollák Stanislav

OKRESNÁ PROKURATÚRA KOŠICE I 
Mojmírova 5, 041 47 Košice 1

Číslo: 4 Pv 431/12/8802-5	Košice I 25.01.2017 
EEČ: 2-63-46-2017
U Z N E S E N I E
Trestná vec:	obv. XXXXX
Trestný čin:	prečin: sprenevera podľa § 213 odsek 1, odsek 2 písmeno a Trestného zákona
Rozhodol: 	prokurátor Okresnej prokuratúry Košice I
Podľa § 217 odsek 1 Trestného poriadku vyslovujem, že obvinený:
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie
ktorý je trestne stíhaný pre trestný čin:
-	prečin: sprenevera podľa § 213 odsek 1, odsek 2 písmeno a Trestného zákona
štádium: dokonaný trestný čin
forma trestnej súčinnosti: jeden páchateľ vo veci
sa v skúšobnej dobe, určenej uznesením prokurátora Okresnej prokuratúry XXXXX I zo dňa 2.11.2012, spisová značka 4 Pv 431/12/8802, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Na presne nezistenom mieste v Košiciach, ako obchodný zástupca spoločnosti TELERVIS PLUS a.s. so sídlom  XXXXX 7, XXXXX, IČO: 35717769 si prisvojil a použil pre vlastnú potrebu finančnú hotovosť vo výške  4.529 €, a to zo súm, ktoré mu boli zverené za účelom vyplatenia  úverov dňa 01.06.2012 vo výške 1.000,-€, dňa 04.06.2012 vo výške 3.850,- €, z ktorých len sumu vo výške 850,-€ použil na dohodnutý účel a zo sumy 529,-€, ktorú vybral, ako splátky úverov od klientov spoločnosti TELERVIS PLUS a.s. v období od 15.05.2012 do 06.06.2012, ktoré sumy neodviedol spoločnosti TELERVIS PLUS a.s., XXXXX, čím jej spôsobil škodu vo výške 4.529,- €.
 
Uznesením prokurátora Okresnej prokuratúry XXXXX I zo dňa 2.11.2012, spisová značka 4 Pv 431/12/8802, bola určená skúšobná doba pre jednotlivých obvinených nasledovne:
	XXXXX, dátum narodenia: XXXXX
49 mesiacov
Odôvodnenie:
Uznesením vyšetrovateľa Policajného zboru Okresného riaditeľstva Odboru kriminálnej polície XXXXX, sp. zn.: ČVS:ORP-1544/7-OEK-2012 zo dňa 13.07.2012 bolo podľa § 199 ods. 1) Trestného zákona začaté trestné stíhanie a uznesením zo dňa 20.08.2012 bolo podľa § 206 ods. 1) Trestného poriadku vznesené obvinenie XXXXX pre prečin sprenevery podľa § 212 ods. 1, ods. 2 písm. a) Trestného zákona na tom skutkovom základe, 
                                                                 že 
na presne nezistenom mieste v Košiciach, ako obchodný zástupca spoločnosti TELERVIS PLUS a.s. so sídlom  XXXXX 7, XXXXX, IČO: 35717769 si prisvojil a použil pre vlastnú potrebu finančnú hotovosť vo výške  4.529 €, a to zo súm, ktoré mu boli zverené za účelom vyplatenia  úverov dňa 01.06.2012 vo výške 1.000,-€, dňa 04.06.2012 vo výške 3.850,- €, z ktorých len sumu vo výške 850,-€ použil na dohodnutý účel a zo sumy 529,-€, ktorú vybral, ako splátky úverov od klientov spoločnosti TELERVIS PLUS a.s. v období od 15.05.2012 do 06.06.2012, ktoré sumy neodviedol spoločnosti TELERVIS PLUS a.s., XXXXX, čím jej spôsobil škodu vo výške 4.529,- €.
Prokurátor OP XXXXX I uznesením, sp. zn. 4Pv 431/12 zo dňa 02.11.2012 podľa § 216 ods. 1, písm. a, b, c) Trestného poriadku podmienečne zastavil trestné stíhanie proti obv. XXXXX pre prečin sprenevery podľa § 213 ods. 1, ods. 2, písm. a) Trestného zákona s určením skúšobnej doby v trvaní 49 (štyridsaťdeväť) mesiacov v zmysle § 216 ods.2 ) Trestného poriadku. Zároveň podľa § 216 ods. 3) Trestného poriadku bola obvinenému uložená povinnosť uhradiť poškodenej spoločnosti TELERVIS PLUS a.s. so sídlom  XXXXX 7, XXXXX, škodu vo výške 4.862,-€ .
 Uznesenie o podmienečnom zastavení trestného stíhania nadobudlo právoplatnosť dňa 13.11.2012, teda skúšobná doba  začala plynúť od dňa 14.11.2012 do 13.12.2016.
V zmysle § 217 ods. 1) Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodol, že sa obvinený osvedčil.
Po uplynutí skúšobnej doby boli vykonané lustrácie v rámci registra trestov, trestných konaní a evidencie priestupkov. Taktiež bola  vyzvaná poškodená spoločnosť k tomu, aby uviedla, či je bola uhradená škoda.
Na základe vyhodnotenia podložených správ som zistil, že obvinený v čase skúšobnej doby viedol riadny život, nedopustil sa žiadnej trestnej činnosti, spôsobenú škodu uhradil v celej výške, čo je dokladované správou od poškodenej spoločnosti zo dňa 17.01.2017 a taktiež nebol priestupkovo riešený a nevedie sa voči obvinenému žiadne trestné stíhanie.
Poukazujúc na tieto skutočnosti bolo jednoznačne preukázané, že obvinený zákonom stanovené podmienky pre osvedčenie sa splnil a preto som rozhodol tak, ako je to uvedené vo výrokovej časti tohoto uznesenia.
Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Stanislav Pollák
prokurátor